**COMUNICAT**

**PRIMĂRIA ORAȘULUI SIMERIA** prin Direcția de Asistență Socială Simeria demarează campania de acordare a ajutoarelor pentru încălzirea locuinței și a suplimentului pentru energie conform Legii nr. 226/2021 privind măsurile de protecție socială pentru consumatorul vulnerabil de energie,

 **începând cu data de 15 octombrie 2025**

**Ce ajutoare sunt disponibile?**

Potrivit actului normativ mai sus menționat, familiile și persoanele singure ale căror venituri sunt de până la **1.386 lei/membru de familie în cazul familiei** sau **2.053 lei în cazul persoanei singure** pot beneficia (inclusiv cumulat) de următoarele tipuri de ajutoare:

* Ajutoare pentru încălzirea locuinței cu gaze naturale, energie electrică, combustibili solizi și/sau petrolieri
* Suplimentul pentru energie

**Care sunt valorile ajutoarelor în funcție de venituri?**

Ajutorul de încălzire pentru utilizatorii de energie electrică, gaze naturale sau lemne și combustibili petrolieri se acordă în funcție de venitul mediu net lunar pe membru de familie sau al persoanei singure, procentual, prin raportare la o valoare de referință care nu poate fi mai mică de 250 lei/lună (pentru gaze naturale), 500 lei/lună (pentru energie electrică) și 320 lei/lună (pentru combustibili solizi și/sau petrolieri, după cum urmează:

|  |  |
| --- | --- |
|  | **AJUTOR PENTRU GAZE NATURALE** |
|  |  |  |  |  |  |
| **Valoare de referință (aj maxim lunar)** | **250** | lei |
| **Venit net lunar pe membru de familie sau al persoanei singure** (lei) | **Compensare procentuală** (%) | **Ajutor maxim** (lei) | **Supliment lunar pentru energie** (lei) |
| până la |   | 200 | 100% | 250 | 10 |
| 200,1 | - | 320 | 90% | 225 | 10 |
| 320,1 | - | 440 | 80% | 200 | 10 |
| 440,1 | - | 560 | 70% | 175 | 10 |
| 560,1 | - | 680 | 60% | 150 | 10 |
| 680,1 | - | 920 | 50% | 125 | 10 |
| 920,1 | - | 1040 | 40% | 100 | 10 |
| 1040,1 | - | 1160 | 30% | 75 | 10 |
| 1160,1 | - | 1280 | 20% | 50 | 10 |
| 1280,1 | - | 1386 | 10% | 25 | 10 |
|  | **In cazul persoanei singure** |  |  |
| 1280,1 | - | 2053 | 10% | 25 | 10 |

|  |  |
| --- | --- |
|  | **AJUTOR PENTRU ENERGIE ELECTRICĂ** |
| **Valoare de referință (aj maxim lunar)** | **500** | lei |
| **Venit net lunar pe membru de familie sau al persoanei singure** (lei) | **Compensare procentuală** (%) | **Ajutor maxim** (lei) | **Supliment lunar pentru energie** (lei) |
| până la |   | 200 | 100% | 500 | 30 (70) |
| 200,1 | - | 320 | 90% | 450 | 30 (70) |
| 320,1 | - | 440 | 80% | 400 | 30 (70) |
| 440,1 | - | 560 | 70% | 350 | 30 (70) |
| 560,1 | - | 680 | 60% | 300 | 30 (70) |
| 680,1 | - | 920 | 50% | 250 | 30 (70) |
| 920,1 | - | 1040 | 40% | 200 | 30 (70) |
| 1040,1 | - | 1160 | 30% | 150 | 30 (70) |
| 1160,1 | - | 1280 | 20% | 100 | 30 (70) |
| 1280,1 | - | 1386 | 10% | 50 | 30 (70) |
|  | **In cazul persoanei singure** |  |  |
| 1280,1 | - | 2053 | 10% | 50 | 30 (70) |
| **În situația în care singura sursă de energie utilizată este en. electrică, cuantumul suplimentului este de 70 lei/lună** |
|  **AJUTOR PENTRU COMBUSTIBILI SOLIZI SAU PETROLIERI** |
| **Valoare de referință (aj maxim lunar)** | **320** | lei |
| **Venit net lunar pe membru de familie sau al persoanei singure** (lei) | **Compensare procentuală** (%) | **Ajutor maxim** (lei) | **Supliment lunar pentru energie** (lei) |
| până la |   | 200 | 100% | 320 | 20 |
| 200,1 | - | 320 | 90% | 288 | 20 |
| 320,1 | - | 440 | 80% | 256 | 20 |
| 440,1 | - | 560 | 70% | 224 | 20 |
| 560,1 | - | 680 | 60% | 192 | 20 |
| 680,1 | - | 920 | 50% | 160 | 20 |
| 920,1 | - | 1040 | 40% | 128 | 20 |
| 1040,1 | - | 1160 | 30% | 96 | 20 |
| 1160,1 | - | 1280 | 20% | 64 | 20 |
| 1280,1 | - | 1386 | 10% | 32 | 20 |
|  | **In cazul persoanei singure** |  |  |
| 1280,1 | - | 2053 | 10% | 32 | 20 |

**Cine poate beneficia de aceste ajutoare?**

Poate solicita ajutorul pentru încălzirea locuinței doar persoana singură sau familia care:

- locuiește efectiv la adresa pentru care solicită acest ajutor;

- realizează venituri de până la 1.386 lei/membru de familie în cazul familiei, sau până la 2.053 lei în cazul persoanei singure;

- nu deține unul dintre bunurile prevăzute în ”Lista bunurilor ce conduc la excluderea acordării ajutorului pentru încălzirea locuinței” (clădiri sau alte spatii locative în afara locuinței de domiciliu, autoturisme cu o vechime mai mică de 10 ani, utilaje agricole, de prelucrat lemnul, cel puţin unul dintre membrii familiei deţine, în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat.

Are calitatea de titular al ajutorului, reprezentantul familiei sau, după caz, persoana singură care îndeplineşte condiţiile legale de acordare a măsurilor prevăzute de lege, solicită acordarea acestora şi poate fi, după caz: proprietarul locuinţei, succesorul de drept al acestuia, persoana care a înstrăinat locuinţa în baza unui contract cu clauză de întreţinere sau cu rezerva dreptului de abitaţie/uzufruct, titularul contractului de închiriere, comodat, concesiune al acesteia ori alt membru de familie major şi împuternicit de proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 16 ani sau al persoanelor prevăzute la art. 43 alin. (1) lit. b) (interzisul judecătoresc) şi art. 178 lit. a) şi b) (cazuri de instituire curatelă) din Legea nr. 287/2009, republicată, cu modificările ulterioare.

La stabilirea veniturilor nete lunare ale familiei se iau în considerare totalitatea sumelor primite/realizate de persoana singură, respectiv de fiecare membru al familiei. Acestea includ veniturile neimpozabile prevăzute la art. 62 din Legea nr. 227/2015 privind Codul fiscal, cu modificările și completările ulterioare, sumele reprezentând valoarea obținută după aplicarea cotei de impozitare asupra venitului impozabil stabilit conform Legii nr. 227/2015, cu modificările și completările ulterioare, obligații legale de întreținere față de copii și/sau față de părinți și alte creanțe legale. Fac excepție:

• sumele primite cu titlu de prestații sociale în baza Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

• alocația de stat pentru copii acordată în baza Legii nr. 61/1993 privind alocația de stat pentru copii, republicată, cu modificările și completările ulterioare;

• sumele acordate ca burse sau alte forme de sprijin financiar destinate exclusiv pentru susținerea educației preșcolarilor, elevilor și studenților, prin programe ale Ministerului Educației, altor instituții publice și private, inclusiv organizații neguvernamentale;

• sumele primite din activitatea desfășurată ca zilier, în condițiile Legii nr. 52/2011 privind exercitarea unor activități cu caracter ocazional desfășurate de zilieri, republicată, cu modificările și completările ulterioare, precum și cele obținute în calitate de prestator casnic în baza Legii nr. 111/2022 privind reglementarea activității prestatorului casnic;

• sumele primite de persoanele apte de muncă din familie ca urmare a participării la programe de formare profesională organizate în condițiile legii, dacă acestea nu au titlu de venituri salariale;

• veniturilor obținute din activitățile cu caracter ocazional desfășurate de zilieri în condițiile Legii nr. 52/2011 privind exercitarea unor activități cu caracter ocazional desfășurate de zilieri, republicată, cu modificările și completările ulterioare;

• stimulentul educațional acordat, potrivit prevederilor Legii nr. 248/2015 privind stimularea participării în învățământul preșcolar a copiilor provenind din familii defavorizate, republicată, sub formă de tichet social pentru stimularea participării în învățământul preșcolar a copiilor proveniți din familii defavorizate;

• sumele ocazionale acordate de la bugetul de stat sau bugetele locale cu caracter de despăgubiri sau sprijin financiar pentru situații excepționale;

• ajutorul pentru încălzirea locuinței și suplimentul pentru energie acordate în baza Legii nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările ulterioare.

• indemnizația lunară de hrană acordată în baza Legii nr.584/2002 privind măsurile de prevenire a răspândirii maladiei SIDA în România și de protecție a persoanelor infectate cu HIV sau bolnave de SIDA, cu modificările și completările ulterioare și indemnizația lunară de hrană prevăzută de Legea nr.302/2018 privind măsurile de control al tuberculozei;

• sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaționale aprobate.

• sumele primite ocazional din partea unor persoane fizice ori juridice, precum și sumele cu titlu de ajutor de urgență primite de la bugetul de stat sau local.

**Cum se pot solicita ajutoarele?**

Pentru ajutorul de încălzire cu gaze naturale, energie electrică și combustibili solizi sau petrolieri, formularele vor fi puse la dispoziția solicitanților de către Direcția de Asistență Socială Simeria (Piața Unirii, Bloc 5, parter), sau pot fi descărcate de pe site-ul primăriei, [www.primariasimeria.ro](http://www.primariasimeria.ro)

Depunerea cererilor-declarațiilor se face o singură dată la începutul sezonului rece (noiembrie 2025 – martie 2026). Un beneficiar are dreptul la un singur ajutor de încălzire, în funcție de tipul de încălzire a locuinței (energie termică, gaze naturale, energie electrică, combustibili solizi sau petrolieri) și la suplimentul de energie acordat cumulat în funcție de sursele de furnizare a energiei utilizate în locuință.

Cererea și declarația pe propria răspundere pentru acordarea ajutorului pentru încălzirea locuinței se depun individual la Direcția de Asistență Socială Simeria. Solicitarea acestor ajutoare se poate face pe tot parcursul sezonului rece, iar acordarea drepturilor cuvenite se face începând cu luna depunerii cererii, cu condiția ca această să fie înregistrată până pe data de 20 ale lunii.

Cererea și declarația pe proprie răspundere vor fi însoțite la depunere de următoarele acte:

- copii după actele de identitate ale tuturor membrilor de familie;

- copie după documente care atestă calitatea de titular de ajutor de încălzire (act de proprietate, contract de închiriere, împuternicire legală etc.);

- copii după taloanele autoturismelor deținute (unde este cazul);

- acte doveditoare privind veniturile realizate în luna anterioară depunerii cererii (adeverință salariu cu menționarea eventualelor bonuri de masă și contravalorii acestora, vouchere de vacanță, cupoane pensie, cupoane șomaj etc.); pentru persoanele care nu au venituri sau cuantumul acestora nu poate fi dovedit în alt mod, se va depune declarație notarială dată în acest sens;

- copie după ultimele facturi de gaze naturale/energie electrică (pentru care persoanele care solicită ajutor de încălzire cu gaze sau energie electrică, sau care solicită suplimentul pentru energie).

 **Informații suplimentare se pot obține de la Direcția de Asistență Socială Simeria, Piața Unirii, Bloc 5, Parter, telefon 0254 262 076, mobil 0726370342 între orele 8.00-16.00 (Luni-Joi) și 8.00-13.00 (vineri) e-mail** **das@primariasimeria.ro** **sau** **spas.simeria@gmail.com** **și pe pagina web** [**https://primariasimeria.ro/consiliul-local/servicii-publice-subordonate/directia-de-asistenta-sociala/formulare/**](https://primariasimeria.ro/consiliul-local/servicii-publice-subordonate/directia-de-asistenta-sociala/formulare/)

 **Preluarea cererilor se face la Direcția de Asistență Socială Simeria, Piața Unirii, Bloc 5, Parter, telefon 0254 262 076, mobil 0726370342, între orele 8.00-14.00 (Luni-Joi) și 8.00-13.00 (vineri).**